Държавен вестник, бр. 8, 2023 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  8
инструмент за финансово стабилизиране по 
чл. 45, параграф 3, буква „в“ от Регламент 
(ЕС) 2021/23, прилагането на останалите 
инструменти за преструктуриране не би било 
достатъчно за защита на обществения интерес, 
ако преди това на централния контрагент е 
предоставена публична капиталова подкрепа 
чрез инструмента за капиталова подкрепа по 
чл. 46 от Регламент (ЕС) 2021/23.
(4) Министерският съвет приема решение 
по предложение на министъра на финансите 
по ал. 3, с което определя:
1. целите, които трябва да бъдат постигнати 
с прилагането на държавните инструменти за 
финансово стабилизиране;
2. конкретния държавен инструмент по 
чл. 46 и 47 от Регламент (ЕС) 2021/23;
3. сумата, с която държавата ще участва в 
капитала на централен контрагент в режим 
на преструктуриране, и вида на финансови­
те инструменти, срещу които се предоставя 
капиталовата подкрепа;
4. други условия, които следва да бъдат из­
пълнени при прилагане на съответния държа­
вен инструмент за финансово стабилизиране, 
и мерки, които следва да бъдат приложени.
(5) Министърът на финансите отговаря за 
изпълнението на решението на Министерския 
съвет по ал. 4.
(6) В случай на прилагане на държавен 
инструмент за финансово стабилизиране 
министърът на финансите има всички пра­
вомощия на органа за преструктуриране по 
чл. 48 – 58 от Регламент (ЕС) 2021/23. В тези 
случаи министърът на финансите е и адми­
нистратор на помощ по смисъла на чл. 9 от 
Закона за държавните помощи.
Обжалване на решенията на Министерския 
съвет и на комисията
Чл. 191з. (1) Решенията на Министерския 
съвет по чл. 191ж, ал. 4 и решенията на ко­
мисията за упражняване на правомощия по 
преструктуриране по Регламент (ЕС) 2021/23 
подлежат на обжалване пред Върховния ад­
министративен съд от всички засегнати лица.
(2) Обжалването на решенията по ал. 1 не 
спира тяхното изпълнение.
(3) Решенията по ал. 1 и решенията на 
съда се обявяват в търговския регистър по 
партидата на централния контрагент в режим 
на преструктуриране.
(4) Отмяната на решенията по ал. 1 не 
засяга валидността на постановените ад­
министративни актове и правата на трети 
добросъвестни лица, придобити въз основа 
на отмененото решение или на администра­
тивните актове, постановени въз основа на 
него, до датата на обявяване на съдебното 
решение в търговския регистър. В този случай 
може да се търси единствено обезщетение за 
претърпените вреди.
Оповестяване на назначаването на извън­
реден управител
Чл. 191и. По искане на комисията назна­
чаването на извънреден управител по чл. 50 
от Регламент (ЕС) 2021/23 се обявява в тър­
говския регистър по партидата на централния 
контрагент. Назначаването се оповестява 
и на интернет страницата на Комисията за 
финансов надзор.
Неприложимост
Чл. 191к. При прилагане на инструменти 
за преструктуриране и упражняване на пра­
вомощия за преструктуриране по отношение 
на централни контрагенти не се прилагат 
чл. 72, чл. 150 – 153, чл. 192, ал. 2 и 3, чл. 192a, 
193, 194, чл. 196, ал. 1, чл. 197, чл. 199 – 202, 
чл. 222, ал. 3, чл. 231, ал. 3 и 4 и разпоредбите 
относно преобразуване съгласно глава шест­
надесета, раздели II и V от Търговския закон.
Несъстоятелност
Чл. 191л. (1) Производство по несъстоя­
телност на централен контрагент се открива 
само по искане на комисията след постано­
вяване на решение за отнемане на лиценза 
на основанията по чл. 20 от Регламент (ЕС) 
№ 648/2012 или след предварително съгласие 
на комисията в случаите по ал. 3.
(2) Съдът уведомява комисията за всяка 
молба за откриване на производство по не­
състоятелност на централен контрагент, неза­
висимо дали е в режим на преструктуриране.
(3) Съдът се произнася по молбата по 
ал. 2 само след като получи информация от 
комисията, че не възнамерява да предприема 
действия по преструктуриране по отношение 
на централния контрагент или когато коми­
сията не подаде информация в 7-дневен срок 
от получаването на уведомлението по ал. 2.
(4) Комисията може да поиска от съда 
спиране на всяко съдебно действие или про­
изводство, по което централният контрагент 
в режим на преструктуриране е страна или е 
налице възможност да бъде страна, ако това е 
необходимо за целите на преструктурирането.“
§ 3. В чл. 227с ал. 1 се изменя така:
„(1) За осъществяване на дейност като 
администратор на бенчмарк лице, чието седа­
лище се намира на територията на Република 
България, трябва да бъде лицензирано или 
регистрирано от комисията в съответствие 
с чл. 34 от Регламент (ЕС) 2016/1011 с из­
ключение на случаите, в които подлежи на 
лицензиране или регистрация от ЕОЦКП или 
от Българската народна банка.“
§ 4. Създава се чл. 277б:
„Принудителни административни мерки 
спрямо централни контрагенти, техни служи­
тели, членове на управителни или контролни 
органи на централни контрагенти
Чл. 277б. (1) Когато установи, че централен 
контрагент, неговите служители, членове на 
управителен или контролен орган на центра­
лен контрагент са извършили или извършват 
дейност в нарушение на този закон, на Регла­